Andrejostas iela
Andrejostas iela ir iela Rīgā, Ziemeļu rajonā, Andrejsalā. Andrejostas iela sākas un beidzas krustojumā ar Eksporta ielu un, nekrustojot citas ielas, ved cauri visai Andrejsalai. Ielas garums ir 1550 metri, tā ir klāta ar asfalta segumu visā garumā. Andrejostas ielā pārsvarā ir saimnieciska rakstura apbūve, kā arī brīvi gruntsgabali, saistīti ar kādreizējām industriālām, ostas un dzelzceļa teritorijām.